Asenfar asensegman d tarrayt tamaynut n ulmad ladɣa deg uselmed n tmaziɣt, yammal i unelmad amahil d wiyaḍ. Ad naf Piaget d Huber d wid akk yeṭṭafaren amyuɣel umi qqaren «constructivisme » fkan azal i usenfar-agi asensegman deg tẓeryin-nsen. Huber yettwali , « un projet dynamique se traduira non seulement par l’activation des schèmes déjà présent, mais 3 aussi par la construction des schèmes de pensée et d’action nouveaux ». Ad nefhem deg waya belli anelmad yezmer ad d-yawi tarrayin d tifrat timaynutin i tegnatin ugur, d taktiwin d tigawin yufraren ɣef tid illan yakan imi anelmad ila yakan timusniwin ur yeqqim ara kan am zik d tabuqalt yexlan ara iɛemmer uselmad s tmusniwin mebla ma yukez i wumitent neɣ amek ara yestenfeɛ yissent deg annar. Rnu ɣer Piaget d Huber ad naf asenfar-agi asensegman aṭas n yimnadiyen, imsensegmiyen(pédagogues),d yinalmuden (didacticiens)i d-yufraren deg usbadu-s, 4 gar-asen Jean Dewey deg takti umi isemma « learning by doing » , asuql-is: «almud s tigawt» ɣur-s i d-ssumren akk wiyaḍ tibuda-nsen, xas mgaradent ciṭ maca ddant akk d yimenzayen(principes) n tnakti-agi n Dewey i yettarran anelmad d urmid(actif), i yettaken azal i lebɣi n unelmad, i d-yettarran tisuddas(stratégies) iwulmen i waggaḍ ɣer yiswan n taɣult tanfalant (domaine affectif). S waya ara nefhem belli almud ur d-yettili ara s usefled yettili-d s tigawt.